CELEX: 32005D0241
Language: lt
Date: 1110844800000
Title: 2005/241/: 2005 m. kovo 14 d. Komisijos sprendimas, dėl augalams ir augaliniams produktams žalingų organizmų kontrolės programai Prancūzijos užjūrio departamentuose skirto Bendrijos finansinio įnašo 2004 m. (pranešta dokumentu Nr. C(2005) 603)

19.3.2005   
            
            
               LT
            
            
               Europos Sąjungos oficialusis leidinys
            
            
               L 74/66
            
         
      KOMISIJOS SPRENDIMAS
   
   2005 m. kovo 14 d.
   dėl augalams ir augaliniams produktams žalingų organizmų kontrolės programai Prancūzijos užjūrio departamentuose skirto Bendrijos finansinio įnašo 2004 m.
   (pranešta dokumentu Nr. C(2005) 603)
   (autentiškas tik tekstas prancūzų kalba)
   (2005/241/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 2001 m. birželio 28 d. Tarybos reglamentą (EB) Nr. 1452/2001, įvedantį specialias priemones tam tikriems Prancūzijos užjūrio departamentų žemės ūkio produktams (1) ir iš dalies keičiantį Direktyvą 72/462/EEB bei panaikinantį Reglamentus (EEB) Nr. 525/77 ir (EEB) Nr. 3763/91 (Poseidom), ypač jo 20 straipsnio 3 dalį,
   atsižvelgdama į Prancūzijos pateiktas augalams arba augaliniams produktams žalingų organizmų kontrolės programas Prancūzijos Užjūrio departamentuose,
   kadangi:
   
               (1)
            
            
               1993 m. rugsėjo 30 d. Komisijos sprendime 93/522/EEB dėl augalams arba augaliniams produktams žalingų organizmų kontrolės programos Prancūzijos užjūrio departamentuose, Azorų salose ir Madeiroje (2), priemonių, kurioms galima skirti Bendrijos finansavimą, apibrėžimo, numatomos priemonės, kurioms Bendrijos finansavimą galima skirti pagal augalams arba augaliniams produktams žalingų organizmų kontrolės programą Prancūzijos užjūrio departamentuose, Azorų salose ir Madeiroje.
            
         
               (2)
            
            
               Specialios augimo sąlygos Prancūzijos užjūrio departamentuose ypatingą dėmesį ir priemones verčia skirti augalininkystei, ypač augalų sveikatos priemones, kurių turi būti imtasi tuose regionuose arba kurios turi būti sugriežtinamos.
            
         
               (3)
            
            
               Priimtinos arba griežtintinos augalų sveikatos priemonės yra ypač brangios.
            
         
               (4)
            
            
               Komisijai priemonių programą pateikė kompetentingos Prancūzijos institucijos; ši programa nustato įgyvendintinus tikslus, atliktinas operacijas, jų trukmę ir išlaidas atsižvelgiant į tikėtiną Bendrijos finansinį įnašą.
            
         
               (5)
            
            
               Pagal Tarybos reglamento (EB) Nr. 1452/2001 20 straipsnio 4 dalyje Bendrijos finansinis įnašas gali apimti ne daugiau nei 60 % skirtinų išlaidų, išskyrus bananams numatytas apsaugos priemones.
            
         
               (6)
            
            
               Tarybos reglamento (EB) Nr. 1258/1999 (3) 3 straipsnio 2 dalyje numatoma, kad veterinarijos ir augalų sveikatos priemonės, kurių imamasi pagal Bendrijos taisykles, finansuojamos Europos žemės ūkio orientavimo ir garantijų fondo Garantijų skyriaus lėšomis. Finansinė šių priemonių kontrolė vykdoma pagal pirmiau minėto reglamento 8 ir 9 straipsnius.
            
         
               (7)
            
            
               Prancūzijos pateikta techninė informacija Augalų sveikatos nuolatiniam komitetui padėjo teisingai ir išsamiai išnagrinėti situaciją.
            
         
               (8)
            
            
               Šiame sprendime numatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bendrijos finansinis įnašas į oficialią programą augalams ir augaliniams produktams žalingiems organizmams kontroliuoti Prancūzijos užjūrio departamentuose, kurią 2004 m. pateikė Prancūzijos Respublika, šiuo sprendimu yra patvirtinamas.
   2 straipsnis
   Oficialią programą sudaro trys paprogramės:
   
               1)
            
            
               tarpdepartamentinė iš dviejų dalių sudaryta Martinikai, Gvadelupai, Gajanai ir Reunionui skirta paprogramė:
               
                           —
                        
                        
                           kenkėjų rizikos tam tikriems Prancūzijos užjūrio departamentams būdingiems invaziniams augalams analizė,
                        
                     
                           —
                        
                        
                           citruso viroidų aptikimo būdai;
                        
                     
         
               2)
            
            
               iš keturių dalių sudaryta Martinikos departamentui parengta paprogramė:
               
                           —
                        
                        
                           augalų sveikatos įvertinimas ir diagnostika regioninėje laboratorijoje ir jos judriajame padalinyje („labo vert“),
                        
                     
                           —
                        
                        
                           kukurūzinių saulinukų pomidorų pasėliuose kontrolės strategija,
                        
                     
                           —
                        
                        
                           fitosanitarijos praktinių veiksmų duomenų bazės parengimas cukranendrėms, daržovėms ir vaisiams auginti,
                        
                     
                           —
                        
                        
                           integruotas ūkininkavimas auginant vaisius: citrusai ir guajavos, kenkėjų ir fitosanitarijos praktinių veiksmų aprašas, duomenų lapo aprašų paskelbimas;
                        
                     
         
               3)
            
            
               Gajanos departamentui parengta paprogramė:
               
                           —
                        
                        
                           augalų sveikatos įvertinimas ir diagnostika regioninėje laboratorijoje ir jos judriajame padalinyje („labo vert“), geros ūkininkavimo praktikos skatinimas.
                        
                     
         3 straipsnis
   Bendrijos finansinis įnašas į Prancūzijos Respublikos 2004 m. pateiktą programą – 60 % su reikalavimus atitinkančiomis priemonėmis susijusių išlaidų kaip apibrėžta Komisijos sprendimu 93/522/EEB, ne daugiau nei 187 800 EUR (be PVM mokesčio).
   Programos išlaidų sąrašas ir jų finansavimas yra nustatomas šio sprendimo I priede.
   Išlaidų paskirstymas nustatomas šio sprendimo II priede.
   4 straipsnis
   100 000 EUR avansas išmokamas per 60 dienų gavus Prancūzijos prašymą išmokėti.
   5 straipsnis
   Su šiuo projektu susijusių išlaidų reikalavimų atitikimo laikotarpis prasideda 2004 m. spalio 1 d. ir baigiasi 2005 m. rugsėjo 30 d.
   Veiksmų vykdymo laikotarpį, dar neužbaigus įgyvendinti užduočių, išskirtiniais atvejais galima pratęsti tik gavus abejonių nekeliantį raštišką Priežiūros komiteto sutikimą kaip nurodyta III priedo I.A punkte.
   6 straipsnis
   Bendrija skiria finansinį įnašą, jeigu įgyvendinant programą nėra pažeidžiamos atitinkamos Bendrijos įstatymų nuostatos, įskaitant konkurencijos taisykles ir viešųjų sutarčių sudarymą.
   7 straipsnis
   Tikrosios turėtos išlaidos, suskirstytos pagal veiklos tipą arba paprogramę, Komisijai pranešamos taip, kad būtų parodomas numatomo finansinio plano ryšys su iš tikro turėtomis išlaidomis. Šie pranešimai pateikiami elektronine forma.
   3 straipsnyje nurodyto finansinio įnašo likutis išmokamas, jei iki 2005 m. rugsėjo 30 d. pateikiamas III priedo I.B4 punkto trečios dalies antroje pastraipoje nurodytas dokumentas.
   Komisija, gavusi tinkamai pagrįstą Prancūzijos Respublikos prašymą, finansavimo planus visam laikotarpiui gali patikslinti ne didesne nei 15 % Bendrijos paprogramei arba priemonei skirto įnašo dalimi, jeigu bendros programai numatytos reikalavimus atitinkančios išlaidos neviršijamos ir jeigu tas patikslinimas nekelia grėsmės pagrindiniams programos tikslams.
   Visos pagalbos, kurią Bendrija suteikia šiuo sprendimu, išmokos išmokamos Prancūzijos Respublikai, kuri taip pat yra atsakinga už tai, kad Bendrijai būtų grąžinamos visos permokėtos lėšos.
   8 straipsnis
   Prancūzijos Respublika užtikrina, kad būtų laikomasi finansinių nuostatų, vykdoma Bendrijos politika ir kad Komisijai būtų teikiama III priede nurodyta informacija.
   9 straipsnis
   Šis sprendimas skirtas Prancūzijos Respublikai.
   
      Priimta Briuselyje, 2005 m. kovo 14 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 198, 2001 7 21, p. 11. Reglamentas su paskutiniais pakeitimais, padarytais Reglamentu 1690/2004 (OL L 305, 2004 10 1, p. 1).
   
      (2)  OL L 251, 1993 10 8, p. 35. Sprendimas su paskutiniais pakeitimais, padarytais Sprendimu 96/633/EB (OL L 283, 1996 11 5, p. 58).
   
      (3)  OL L 160, 1999 6 26, p. 103.
   
      I PRIEDAS
      2004 M. FINANSAVIMO LENTELĖ
      
                  (eurais)
               
            
                   
               
               
                  EB įnašas
               
               
                  Nacionalinis įnašas
               
               
                  Reikalavimus atitinkančios išlaidos 2004 m.
               
            
                  Kenkėjų rizikos analizė – invaziniai kenkėjai
               
               
                  54 000
               
               
                  36 000
               
               
                  90 000
               
            
                  Viroidų aptikimo būdai
               
               
                  19 500
               
               
                  13 000
               
               
                  32 500
               
            
                  Martinika
               
               
                  75 300
               
               
                  50 200
               
               
                  125 500
               
            
                  Gajana
               
               
                  39 000
               
               
                  26 000
               
               
                  65 000
               
            
                  Iš viso
               
               
                  187 800
               
               
                  125 200
               
               
                  313 000
               
            
   
      II PRIEDAS
      2004 M. IŠLAIDŲ PASKIRSTYMO LENTELĖ
      
                  (eurais)
               
            
                   
               
               
                  Darbuotojai
               
               
                  Įranga
               
               
                  Naudojamosios medžiagos
               
               
                  Kitos išlaidos
               
               
                  Iš viso
               
            
                  Kenkėjų rizikos analizė – invaziniai kenkėjai
               
               
                  85 000
               
               
                  0
               
               
                  3 000
               
               
                  2 000
               
               
                  90 000
               
            
                  Viroidų aptikimo būdai
               
               
                  18 000
               
               
                  3 000
               
               
                  8 000
               
               
                  3 500
               
               
                  32 500
               
            
                  Martinika
               
               
                  93 000
               
               
                  6 500
               
               
                  20 000
               
               
                  6 000
               
               
                  125 500
               
            
                  Gajana
               
               
                  50 000
               
               
                  0
               
               
                  5 000
               
               
                  10 000
               
               
                  65 000
               
            
                  Iš viso
               
               
                  246 000
               
               
                  9 500
               
               
                  36 000
               
               
                  21 500
               
               
                  313 000
               
            
   
      III PRIEDAS
      I.   Programos įgyvendinimo nuostatos
      PRIEŽIŪRA IR ĮVERTINIMAS
      A.   Priežiūros komitetas
      1.   Įsteigimas
      Nepaisant šio veiklos finansavimo, turi būti steigiamas iš Prancūzijos ir Komisijos atstovų sudarytas programos priežiūros komitetas. Jis reguliariai svarsto programos įgyvendinimą ir tam tikrais atvejais teikia bet kokius reikalingus pakeitimus.
      2.   Komitetas per mėnesį nuo pranešimo apie šį sprendimą perdavimo Prancūzijai nustato vidaus tvarką.
      3.   Priežiūros komiteto kompetencija
      Komitetas:
      
                  —
               
               
                  pagrindinė jo atsakomybė – patenkinamas programos įgyvendinimas siekiant užsibrėžtų tikslų. Jo kompetencija apima programos priemones Bendrijos suteiktos pagalbos ribose. Komitetas prižiūri, ar laikomasi reguliavimo nuostatų, įskaitant operacijų ir projektų atitikties nuostatas,
               
            
                  —
               
               
                  remdamasis informacija apie jau patvirtintų ir įgyvendintų projektų pasirinkimą, sprendžia apie programoje nustatytų pasirinkimo kriterijų taikymą,
               
            
                  —
               
               
                  siūlo bet kokius veiksmus, būtinus programos įgyvendinimui paspartinti, jeigu laikinais priežiūros ir vertinimo rodikliais periodiškai teikiama informacija patvirtintų delsimą,
               
            
                  —
               
               
                  teikia nuomonę apie Komisijai siūlomus patikslinimus,
               
            
                  —
               
               
                  pareiškia nuomonę apie programoje numatytus techninės pagalbos projektus,
               
            
                  —
               
               
                  pareiškia nuomonę apie galutinę ataskaitą,
               
            
                  —
               
               
                  per atitinkamą laikotarpį Nuolatiniam augalų sveikatos komitetui pateikia ataskaitą apie programos įgyvendinimą ir turėtas išlaidas.
               
            B.   Programos priežiūra ir įvertinimas ją įgyvendinant (nuolatinė priežiūra ir įvertinimas)
      1.   Už įgyvendinimą atsakinga nacionalinė agentūra taip pat yra atsakinga už nuolatinę programos priežiūrą ir įvertinimą.
      2.   Nuolatinė priežiūra – tai programos įgyvendinimo eigos informacijos sistema. Nuolatinė priežiūra apima programoje numatytas priemones. Joje daroma nuoroda į finansinius ir fizinius rodiklius, pateikiamus taip, kad būtų galima įvertinti, ar kiekvienai priemonei skirtos išlaidos atitinka iš anksto apibrėžtus fizinius rodiklius, patvirtinančius įgyvendinimo lygį.
      3.   Nuolatinis programos įvertinimas apima kiekybinių įgyvendinimo rezultatų analizę remiantis veiklos, teisinėmis ir procedūrinėmis nuostatomis. Pirmiau minėta veikla siekiama užtikrinti priemonių ir programos tikslų atitiktį.
      Įgyvendinimo ataskaita ir analitinė programos priežiūra.
      4.   Prancūzija per mėnesį nuo programos patvirtinimo Komisijai praneša už galutinės įgyvendinimo ataskaitos parengimą ir pateikimą atsakingos institucijos pavadinimą.
      Kompetentinga institucija galutinę šios programos įgyvendinimo ataskaitą Komisijai įteikia ne vėliau nei 2005 m. spalio 15 d., o po tos dienos kiek galima greičiau pateikia Augalų sveikatos nuolatiniam komitetui.
      Toje ataskaitoje pateikiama:
      
                  —
               
               
                  trumpas techninis visos programos įvertinimas (fizinių ir kiekybinių tikslų ir jos įgyvendinimo lygis) bei tiesioginės fitosanitarijos ir ekonominio poveikio įvertinimas,
               
            
                  —
               
               
                  finansinė išlaidų ataskaita, įskaitant išlaidas ir pajamas bei Prancūzijos pareiškimą, kad programoje nurodytoms priemonėms nebuvo arba nebus prašoma kito Bendrijos įnašo.
               
            5.   Komisija kartu su Prancūzija gali kviestis nepriklausomą vertintoją, kuris, remdamasis nuolatine priežiūra, atliktų 3 dalyje nurodytą nuolatinį įvertinimą. Nepriklausomas vertintojas, atsižvelgdamas į įgyvendinimo sunkumus, gali teikti paprogramių ir (arba) projektų parinkimo kriterijų tikslinimo pasiūlymus. Jis, išnagrinėjęs vadybos priežiūrą, pareiškia nuomonę apie taikytinas administracines priemones.
      II.   Bendrijos politikos vykdymas
      Programa įgyvendinama pagal Bendrijos politikos derinimo ir jos vykdymo nuostatas. Toliau nustatomą informaciją Prancūzija pateikia galutinėje ataskaitoje.
      APLINKOS APSAUGA
      a)   Bendra informacija:
      
                  —
               
               
                  pagrindinių atitinkamo regiono aplinkos ypatybių ir jo klausimų aprašymas, pateikiant, inter alia, svarbių saugomų rajonų (jautrių zonų) aprašymą,
               
            
                  —
               
               
                  pagrindinių naudingų ir žalingų poveikių, kuriuos programa, atsižvelgiant į numatytas investicijas, gali padaryti aplinkai, išsamus aprašymas,
               
            
                  —
               
               
                  numatytų veiksmų, kuriais užkertamas kelias bet kokiems aplinkai žalingiems poveikiams, jie sumažinami arba atsveriami, aprašymas,
               
            
                  —
               
               
                  ataskaita apie konsultacijas su atsakingomis aplinkos institucijomis (Aplinkos ministerijos arba jai lygiavertės institucijos nuomonė) ir, jeigu tokios konsultacijos nebuvo surengtos, su atitinkama visuomene.
               
            b)   Numatytos veiklos aprašymas
      Programos priemonių, galinčių aplinkai turėti ženkliai žalingą poveikį:
      
                  —
               
               
                  atskirų projektų įvertinimo procedūros įgyvendinant programą,
               
            
                  —
               
               
                  numatyti poveikio aplinkai kontrolės mechanizmai įgyvendinant, įvertinant rezultatus ir pašalinant, sumažinant arba atsveriant žalingus poveikius.